(জ) সিন্ধু ও আর্য সংস্কৃতির মধ্যে যে গুরুতর পার্থক্য অর্থাৎ এই দুই সভ্যতা যে একই মেরুতে ছিলো না তা নিশ্চিত করে লিখন-পদ্ধতির পার্থক্যের ক্ষেত্রে। পাঠোদ্ধার করা না-গেলেও সিন্ধু-সভ্যতায় যে লিপির অস্তিত্ব ছিলো তা প্রমাণিত হয়েছে। অর্থাৎ হরপ্পা-সংস্কৃতির মানুষ লিখন-পদ্ধতি আবিষ্কার করতে পেরেছিলো। অন্যদিকে আর্য-সভ্যতার সমকালে বৈদিক সাহিত্যগুলি মুখে মুখে প্রচলিত ছিলো বলে সে-সময়কার কোন লিপি পাওয়া যায়নি। মূলত অনেককাল পর এসব সাহিত্যকে বিভিন্নভাবে সংকলিত ও গ্রন্থবদ্ধ করা হয়েছে।